|  |  |
| --- | --- |
| **Општи подаци** |  |
| Разред и одељење | 3. |
| Општи методички подаци |  |
| Наставна јединица | „Љубавна песма“, Милован Данојлић - рецитовање |
| Наставна област | Књижевност |
| Тип часа | Обрада |
| Циљ часа | Утврђивање знања о правилима усменог излагања, односно изражајног рецитовања песме „Љубавна песма“ Милована Данојлића. |
| Задаци часа:  *Образовни*  *Функционални*  *Васпитни* | * Утврђивање знања о изражајном рецитовању задате песме; стицање знања о правилима усменог излагања (јачини и брзини говора, мимици и покретима). * Оспособљавање ученика за изражајно рецитовање задате песме; оспособљавање ученика да уоче зашто су мимика, гримасе лица и покрети важни приликом изражајног рецитовања песама. * Развијање културе говора изражајним рецитовањем песме; подстицање интересовања ученика за њихово богаћење говорне културе. |
| Наставне методе | Метода разговора, метода усменог излагања, демонстративна метода. |
| Наставна средства | Компјутер, бим пројектор |
| Литература | Милатовић, Вук, (2011): *Методика наставе српског језика и књижевности у разредној настави*, Учитељски факултет, Београд. |
| Структура часа са временском артикулацијом |  |
| Мотивациони припремни разговор | 5 минута |
| Најава наставне јединице | 1 минут |
| Давање упутстава за изражајно рецитовање | 4 минута |
| Ученичко изражајно рецитовање | 29 минута |
| Језичка игра | 5 минута |
| Домаћи задатак | 1 минут |
| Ток часа |  |
| Мотивациони припремни разговор | Ученицима пуштам на компјутеру клип у коме девојчица рецитује песму. Слушамо рецитовање песме „Бабушка“.  Након тога их питам шта смо слушали. (рецитовање песме „Бабушка“)  Да ли је девојчица добро или лоше рецитовала песму и зашто? (добро јер је било и јасно и гласно и разговетно)  Шта сте још запазили у њеном рецитовању? (покрете и мимику који су пратили текст)  Шта мислите, какво би било рецитовање да је девојчица седела, тихо говорила и да није било момике? (не би било добро, зато што рецитовање мора да буде убедљиво)  Јесте ли ви научили песму коју сте имали за домаћи? |
| Најава наставне јединице | Данас ћете рецитовати ,,Љубавну песму'' Милована Данојлића. Запис на табли и у свескама ученика. |
| Давање упутстава за правилно рецитовање | Дакле, видели смо како је то радила ова девојчица и то је било одлично. Хајде сада неко да нам каже правила за изражајно рецитовање песме. Ако ученици не знају, говорим да треба устати, јасно, гласно и разговетно говорити (не треба шапутати, а не треба ни викати, и не треба говорити не пребрзо ни преспоро). Трудите се да будете убедљиви и да рецитовање буде праћено мимиком и гримасама лица када нешто наглашавате, неку реч или стих. Тако ће и само ваше излагање бити занимљивије. Записујем ово на табли.  Када један ученик устане да рецитује песму, неопходно је да сви остали пажљиво слушају и да не праве буку јер ће му тако сметати. Након сваког рецитовања, анализираћемо начин излагања сваког ученика. |
| Ученичко изражајно рецитовање и заједничко коментарисање | Ученици редом, једно по једно устају и рецитују песму. Остали пажљиво слушају и не сметају, а након рецитовања коментаришемо (зашто је било добро или лоше пратећи параметре о којима смо говорили и који су им записани на табли). |
| Језичка игра | Говорим ученицима да ћемо сада играти игру ,,Уланчавање речи''. Дајем упутства – један ученик изговори једну реч, а сваки следећи надовезује по још једну реч. Реченица може бити веома дуга, али се свакако треба трудити да реченица буде смислена.  Након овога, играмо исту игру са изменом – надовезана реч мора почињати наредним словом азбуке у односу на претходну реч. |
| Домаћи задатак | За домаћи задатак осмислити љубавну поруку. |

|  |
| --- |
| Табла  Изражајно рецитовање песме „Љубавна песма“ Милована Данојлића  Изражајно – лепо и правилно   * Устани и исправи се; * јасно, гласно и разговетно говори, али не вичи – почни од наслова * нека текст буде праћено одговарајућом мимиком и покретима * кажи име писца, поклони се и седи |